Sandie Shaw
Sandie Shaw (tikrasis vardas Sandra Goodrich g. 1947 m. vasario 26 d. Dagenham gyvenvietėje, Essex) – Jungtinės Karalystės pop dainininkė. Iš kitų dainininkų išsiskyrė tuo, jog scenoje dainuodavo basomis. 1964 m. pasirodė pirmoji plokštelė As Long As You're Happy Baby, tačiau ji neatnešė didelės sėkmės. Tų pačių metų spalio mėnesį pasirodė singlas Always Something There To Remind Me, kuris tapo Sandie Shaw tramplinu į pripažinimą ir jau 1967 m. ji laikoma sėkmingiausia JK dainininke. 1967 m. balandžio 8 d. Sandie Shaw laimi Eurovizijos dainų konkursą Vienoje su daina Puppet on a String. Po studijų Oksfordo ir Londono universitetuose tampa psichoanalitike.